tomron87/hebrew-wikipedia-sentences-corpus huggingface dataset:
באוגוסט 1993, סקר הראה כי קמפבל נהנתה מאהדה של 51 אחוזים, מה שהציב אותה כראש הממשלה הפופולרי ביותר בקנדה מזה 30 שנה.
הפרלמנט של קנדה פוזר ב-8 בספטמבר 1993, ונקבעו בחירות פדרליות.
במהלך הקמפיין הכריזה קמפבל שתמשיך במדיניות של ריסון וקיצוץ תקציבי בכדי להקטין את הגירעון התקציבי ושהיא לא צופה ששיעור האבטלה ירד בשנים הקרובות (שיעור האבטלה עמד על 10%).
בנוסף הכריזה שממשלה בראשותה תנקוט במדיניות שמרנית בנושאים חברתיים.
באוקטובר 1993 התקיימו בחירות פדרליות, בהן הובסה המפלגה הפרוגרסיבית-שמרנית וז'אן קרטיין, ראש המפלגה הליברלית, נבחר לראשות הממשלה.
בשנת 1996 שימשה כקונסול הכללי של קנדה ללאס וגאס.
בין השנים 1999–2003 היא עמדה בראש המועצה של הנשים מנהיגות עולמיות (Council of Women World Leaders), רשת של נשים המכהנות או כיהנו בתפקיד נשיאה או ראש ממשלה.
היא הוחלפה על ידי נשיאת אירלנד לשעבר מרי רובינסון.
בין השנים 2003–2005, כיהנה כנשיאת פורום הנשים הבינלאומי, ארגון עולמי של נשים בעלות הישגים בולטים, הממוקם בוושינגטון.
בין השנים 2001–2004 הרצתה בית הספר לממשל על שם ג'ון קנדי באוניברסיטת הרווארד
בשנת 2000 מונתה כדירקטורית של חברת ההזנק הישראלית "אי-שים".
בשנת 1972 התחתנה עם נתן דיווינסקי.
קמפבל ודיווינסקי התגרשו בשנת 1983, והיא התחתנה עם הווארד אדי בשנת 1986, נישואים שנמשכו עד זמן קצר לפני שהפכה לראש ממשלה.
בשנת 1997 נישאה להרשי פלדר-שחקן, מחזאי, מלחין ופסנתרן קונצרטים.
קימארקאס היה מלך בריטניה על פי ספרו של ג'פרי ממונמות' "ההיסטוריה של מלכי בריטניה".
קימארקאס היה בנו של סיסיליוס הראשון, ועלה לשלטון לאחר מותו דודו, יאגו.
לאחר מותו עלה לשלטון גורבודאק, בנו.
קים רייבר היא שחקנית טלוויזיה וקולנוע אמריקאית.
לרייבר קריירה טלוויזיונית עשירה, היא מוכרת בין השאר בשל גילום דמותן של אודרי ריינס בסדרה "24", נייקו ראלי ב"ליפסטיק", קים זאמברו ב"משמרת שלישית" וד"ר טדי אלטמן בסדרה "האנטומיה של גריי".
רייבר נולדה וגדלה בניו יורק.
מגיל 6 עד גיל 9, היא שיחקה בסדרת הטלוויזיה "רחוב סומסום".
לאחר שסיימה את תפקידה בסדרה החלה לשחק בהצגות בברודוויי.
יש לה תואר באומנות מאוניברסיטת בוסטון.
לאחר שגמרה את התואר, המשיכה ללמוד אצל מורה בשם ווין ונדמן.
היא דוברת באופן שוטף צרפתית וגרמנית, שפה שלמדה כילדה מאמה הגרמנייה.
לרייבר ולבעלה יש שני ילדים.
בנה השני נולד במהלך צילומי סדרת הטלוויזיה "ליפסטיק".
רייבר חזרה לצילומים שבועות ספורים לאחר הלידה.
כשרייבר התבגרה, היא השתתפה במספר רב של פרסומות.
אך פריצתה המשמעותית הייתה כששיחקה לצד טוני גולדווין ולורה ליני במחזה בברודוויי בשם "חופשה".
בעקבות חשיפה זו, היא השתתפה בסרט "סיטי הול" לצידו של אל פצ'ינו.
היא גם קיבלה תפקידים ראשיים בסדרות "24" ו"משמרת שלישית".
בשנת 1998 גילמה את אחת הדמויות הראשיות של קלריסה מק'אליסטר בסדרת הדרמה "השילוש הקדוש" ברשת NBC, אך בוטלה לאחר עונה אחת בשל ממוצע רייטינג נמוך.
ב-2006, היא לוהקה לסדרה "התשעה" שהתבטלה מאוחר יותר באותה שנה..
ב-2008 קיבלה את התפקיד המוביל בסדרה "ליפסטיק ג'ונגל".
בשנת 2009 הצטרפה לעונתה השישית של סדרת הדרמה הרפואית "האנטומיה של גריי" של רשת ABC, שם היא גילמה את ד"ר טדי אלטמן עד לעונה השמינית בשנת 2012. היא חזרה לגלם את טדי מעונה 15 עד הווה.
בשנת 2015 שיחקה בעונה השלישית של סדרת הדרמה "מעגל שלם" בתפקיד מדליין פולקנר.
בשנת 2017 גילמה את ד"ר ברגשטיין בסדרת הטלוויזיה "ריי דונובן" בעונתה החמישית ובאותה השנה חזרה לשחק בסדרה "האנטומיה של גריי" בעונה ה-14.
ב-2023 שיחקה את תפקיד שרה בסרט "הצמה".
קים ויקטוריה קטרל היא שחקנית אנגלייה.
קטרל ידועה בשל גילום דמותה של סמנתה ג'ונס בסדרת הטלוויזיה "סקס והעיר הגדולה" של רשת HBO, עבורו הייתה מועמדת לחמישה פרסי אמי וזכתה בפרס גלובוס הזהב, מתוך 4 מועמדויות.
עוד ידועה בשל תפקידיה בסרטים משנות ה-80 "תרגיל לשוטרים מתחילים", "צרות גדולות בצ'יינה טאון" ו"אהבה בחלון הראווה".
קטרל נולדה במוסלי היל, ליברפול, אנגליה.
אמה גלאדיס שיין (שם משפחתה לפני הנישואים היה בו) הייתה מזכירה, ואביה, מהנדס בנייה ולה שתי אחיות ואח.
כשהייתה בת שלושה חודשים, היגרה משפחתה לעיר הקנדית קורטני, (קולומביה הבריטית).
בהיותה בת 11, שבה לאנגליה כשסבתה חלתה, ונבחנה כמה פעמים לאקדמיה למוזיקה ולאמנויות הדרמה של לונדון, לפני ששבה לקנדה בגיל 16 כדי לסיים את שנת הלימודים האחרונה בבית הספר התיכון.
קטרל הייתה נשואה שלוש פעמים.
נישואים ראשונים בין השנים 1977–1979 ללארי דייוויס.
נישואיה שניים בין השנים 1982–1989 לאנדרה ג'יי ליסון שאיתו התגוררה בפרנקפורט ובעת היחסים עמו למדה לדבר גרמנית שוטפת; אולם הודתה ששכחה הרבה במהלך השנים.
בשנים 1998–2004 נישאה למעצב הקול מארק לוינסון.
יוחסו לקטרל רומנים עם ראש ממשלת קנדה לשעבר פייר אליוט טרודו, השחקן דניאל בנזלי, המוזיקאי ג'רלד קסאלי מקבוצת הגל החדש במוזיקה, האינטלקטואל הציבורי הצרפתי ברנאר-אנרי לוי, והשחקן אלכסנדר סידיג.
לצידו שיחקה בסרט "Whose Life is it Anyway?" כיום מתגוררת באיסט המפטון, ניו יורק.
קטרל אזרחית קנדית ונעשתה אזרחית אמריקאית ב-2008.
באוגוסט 2009 לקחה קטרל חלק בתוכנית הטלוויזיה "Who Do You Think You Are?" של ה-BBC שם גילתה כמה עובדות לא נעימות על סבה ג'ורג' בו.
בו נטש את משפחתו ונעלם ב-1938 ובכלל זה את אמה בת ה-8 של קטרל ושתי אחיותיה הצעירות, התברר שבזמן שהיה נשוי לסבתה נישא בשנית מבלי להתגרש, לאיזבלה אוליבר בשנה שלאחר מכן בטדהו (Tudhoe), ומקשר זה נולדו לו ארבעה ילדים נוספים.
ב-1961 היגר לאוסטרליה שם ניהל סניף דואר, פרש ב-1972 ונפטר ב-1974. אמה של קטרל ודודותיה לא ידעו דבר על חייו של אביהן אחרי שהוא עזב עד שהן שמעו מה שגילו תחקירני התוכנית "Who Do You Think You Are?".
פרט לעבודתה בקולנוע, הופיעה קטרל על הבמה כשחקנית תיאטרון במחזות "מראה מעל הגשר" של ארתור מילר, "שלוש אחיות" של אנטון צ'כוב, ו"דבש פרא".
עבודתה בסרטים המשיכה בזמן ששיחקה ב"סקס והעיר הגדולה" כשהופיעה בסרט הראשון בכיכובה של בריטני ספירס "קרוסרודס".
"סקס והעיר הגדולה" הגיעה לסיומה כסדרה שבועית בפברואר 2004 כשצפו בה 10.6 מיליון צופים.
ב-24 בפברואר 2010 גילמה קים קטרל את הגיבורה הנשית הראשית, אמנדה, בהצגה שזכתה לתשבחות בתיאטרון וודוויל ב-West End בלונדון לצידו של מת'יו מקפדיין, שצעיר ממנה כמעט בעשרים שנה, במחזהו של נואל קאוורד "Private Lives".
שיחקה בהצגה זו עד 3 במאי 2010.
קטרל התחילה את הקריירה שלה לפני שסיימה תיכון ב-1972, עזבה את קנדה לארצות הברית.
שם, למדה באקדמיה האמריקאית לאמנויות הדרמה, עם סיום הלימודים חתמה חוזה בן חמש שנים עם הבמאי אוטו פרמינגר, ועשתה את הופעת הבכורה שלה בסרטו של פרמינג'ר "רוזבאד" ב-1975. שנה לאחר מכן קנו סרטי יוניברסל את החוזה שלה וקטרל הייתה אחת מהמשתתפים האחרונים ב-Universal Contract Player System.
בזמן שקטרל הייתה ביוניברסל הופיעה בתפקידי אורח בתוכניות טלוויזיה רבות מסגנונות וסוגות שונים.
ב-1979 גילמה את דמותה של ד"ר גבריאל וייט ב"The Incredible Hulk" במעבר מוצלח לקולנוע כיכבה קטרל לצד ג'ק למון בסרט "הוקרה"(1980) שהיה מועמד לאוסקר.
בשנה שאחרי כן שיחקה בסרט "Ticket to Heaven" שזכה לשבחים.
בשנת 1984 שיחקה בסרט "תרגיל לשוטרים מתחילים" המקורי.
ב-1985 כיכבה בשלושה סרטים: "Turk 182", "City Limits" ו-"Hold-Up", האחרון עם הכוכב הצרפתי ז'אן-פול בלמונדו.
ב-1986 שיחקה ביחד עם קורט ראסל בסרט הפעולה "צרות גדולות בצ'יינה טאון".
ב-1987 תפקידה הראשי ב"אהבה בחלון הראווה" נחל הצלחה גדולה מאוד בקופות.
אחד מתפקידיה הזכורים ביותר היה כששיחקה את סגן ולריס ב"מסע בין כוכבים 6: הארץ הלא נודעת".
ב-1988 שיחקה במותחן הרומנטי "חתיך מבוקש" לצד רוב לאו, על פי תסריט של דיק וולף.
ב-1995 שיחקה בקומדיה העצמאית "בנות עירומות חיות" לצד דיינה דלייני.
ב-2005 הופיעה בסרט נסיכת הקרח של וולט דיסני בו הייתה מאמנת ההחלקה על הקרח של הדמות הראשית של הסרט.
גילמה את דמותה של קלייר, אישה משותקת שרוצה למות, בתחיית הווסט אנד של הדרמה "Whose Life Is It Anyway?".
באוקטובר 2006, הופיעה בהפקת הווסט אנד של דייוויד מאמט ב-Donmar Warehouse בלונדון.
ב-2006 כיכבה לצד ברנדן גליסון בסרט "מראה כפולה" של ג'ון בורמן משנת 2006, קומדיה שחורה שמתמקדת בהשפעה של כלכלת ה-Celtic Tiger על העם האירי.
ב-ITV שיחקה לצד דייוויד הייג, דניאל רדקליף וקארי מאליגן ב-"My Boy Jack", המגולל את קורותיו של הסופר רודיארד קיפלינג במסעו אחר בנו האבוד במלחמת העולם הראשונה.
בשנת 2010 כיכבה בסרט הקומדיה "לפגוש את מוניקה ולור"; וזכתה לביקורות שליליות עבור משחקה ועבור הסרט.
בשנת 2023 הופיעה בקומדיה "אבי החתן" לצדו של רוברט דה נירו.
ב-1978 כיכבה לצד פיטר פאלק וניקול ויליאמסון בפרק "How to Dial a Murder" בסדרה "קולומבו".
גם הופיעה בתפקיד אורח במיני סדרה הטלוויזיונית "Scruples".
ב-1982 קטרל גילמה את דמותה של מיס האניוול (לסי) ב"שחק אותה אצל פורקי: וכן ב"שחק אותה אצל פורקי 2".
ב-2014 החלה להופיע בתפקיד הראשי בסדרת הטלוויזיה הקנדית "עור רגיש" של HBO קנדה, אשר שודרה במשך 2 עונות עד שנת 2016.
בשנת 2020 כיכבה בתפקיד הראשי בסדרת הדרמה "Filthy Rich" ברשת פוקס, בתפקיד מרגרט מונרו, מנחת טלוויזיה שנחושה לשלוט ברשת הטלוויזיה בה היא עובדת בכל האמצעים הדרושים כאשר בעלה המייסד מת באופן בלתי צפוי.
בשנת 2022 החלה לשחק בסיטקום "איך פגשתי את אבא" של רשת הולו, את דמותה הבוגרת של סופי, בעוד את דמותה הצעירה מגלמת הילרי דאף.
שנה לאחר מכן שיחקה בתפקיד ראשי בסדרת הטלוויזיה הקומית, גלאם.
בשנת 2023 כיכבה בתפקיד הראשי בסדרת הדרמה והקומדיה "גלאם" של נטפליקס; בסדרה היא גילמה את מדולין אדיסון, דוגמנית-על לשעבר ומייסדת מותג יופי מצליח.
הפריצה הגדולה: סקס והעיר הגדולה
ב-1997 לוהקה לסדרה של דארן סטאר "סקס והעיר הגדולה" ששודרה ברשת HBO החל מ-1998. בסדרה כיכבה לצד שרה ג'סיקה פרקר, קריסטין דייוויס וסינתיה ניקסון.
קטרל גילמה בסדרה את דמותה של סמנתה ג'ונס וזכתה להכרה בין-לאומית.
ניצלה את הצלחתה והופיעה בפרסומות בטלוויזיה וקידמה את "Pepsi One".
גם חתמה על חוזה לכתוב ספר בנושא מין עם בעלה השלישי מארק לוינסון.
בנוסף לכך, ניתן לשמוע אותה קוראת את שירתו של רופרט ברוק ב-CD Red Rose Music SACD Sampler Volume One.
קטרל שבה לתפקיד סמנתה ג'ונס בסרט הקולנוע "סקס והעיר הגדולה", שיצא לבתי הקולנוע ב-30 במאי 2008. הופיעה בסרט ההמשך "סקס והעיר הגדולה 2" אשר יצא לבתי הקולנוע ב-27 במאי 2010.
קטרל גילמה את קלאופטרה החל מאוקטובר 2010 בליברפול פלייהאוס בליברפול בהפקת "אנטוניוס וקלאופטרה" בבימויה של ג'אנט סאזמן, לצד ג'פרי קיסון.
באותה שנה כיכבה בסרט הקולנוע העצמאי "לפגוש את מוניקה ואלור", עליו זכתה לתשבחות המבקרים.
מאז שלהי 2005 הופיעה במספר פרסומות טלוויזיה בריטיות עבור Tetley Tea.
ביולי 2006, פרסומת למכוניות ניסאן מוטורס, שהציגה את קטרל כסמנתה ג'ונס הורדה מהטלוויזיה הניו זילנדית, ככל הנראה בגלל תלונות על רמיזות מיניות.
ב-16 ביוני 2009, נודע שקטרל תקבל כוכב בשדרת הכוכבים של קנדה בטורונטו.
טקס ההשקה נערך ב-12 בספטמבר 2009.
שנהפרסקטגוריהפרויקטתוצאהמקור2024פרס פטל הזהבשחקנית המשנה הגרועה ביותראבי החתן
קים סטנלי הייתה שחקנית קולנוע ותיאטרון אמריקאית יהודייה זוכת שני פרסי אמי.
הייתה מועמדת לשני פרסי טוני ולשני פרסי אוסקר על תפקידיה בסרטים "סיאנס באחר הצהריים הרטוב" ו"פרנסיס".
נולדה בשם פטרישה בת' ריד בטולארוסה שבניו מקסיקו לאן ולג'יי טי ריד.
נולדה לאם ממוצא אנגלי-גרמני ולאב ממוצא סקוטי-אירי.
היו לה שלושה אחים ואחות למחצה.
הצליחה מאוד בשיעורי הדרמה שקלחה בעת לימודיה ב"אוניברסיטת ניו מקסיקו", לאחר שסיימה את לימודיה מהאוניברסיטה עם תואר בפסיכולוגיה נסעה ללמוד משחק באופן מקצועי בבית הבובות המפורסם שבעיר פסדינה.
את שם הבמה אימצה משם המשפחה של סבתה.
למדה בבית ספר למשחק "אולפן השחקנים" תחת חסותם של מומחים מתעשייה ממציא שיטת המשחק לי סטרסברג ואיליה קאזאן.
התחילה את דרכה על בימות התיאטרון שבברודוויי בתחילת שנות ה-50, זכתה בפרס התיאטרון העולמי על הופעתה במחזה "המרדף" ולאחר מכן הופיעה בלהיט זוכה פרס פוליצר "פיקניק".
הועמדה ב-1959 לפרס הטוני על תפקידה במחזהו של יוג'ין או'ניל "ניצוץ של משורר" וב-1962 על הופעתה במחזה "מדינה רחוקה".
התפרסמה בקולנוע גם בדמותה הביוגרפית של הטייסת פורצת הדרך פאנצ'ו בארנס בדרמת ההרפתקאות ההיסטורית "הצוות המובחר".
זכתה בפרס אמי לשחקנית הראשית הטובה ביותר בשנת 1963 על תפקידה בסדרה "בן קייסי" ובפרס אמי לשחקנית המשנה הטובה ביותר ב-1985 על הופעתה בגרסתו של איליה קאזאן למחזה של טנסי ויליאמס "חתולה על גג פח לוהט".
הייתה נשואה ארבע פעמים: לברוס הול, לשחקן קורט קונויי, לשחקן אלפרד ריידר ולג'וזף סיגל.
לסטנלי נולדו שלושה ילדים אחד מנישואיה לקונרויי, אחד מברוקס קליפט אחיו של שחקן הקולנוע מונטגומרי קליפט ואחד מנישואיה לריידר.
סטנלי ביצעה תהליך גיור במהלך נישואיה לאלפרד ריידר.
נפטרה בשנת 2001 ממחלת סרטן הרחם בגיל 76.
הביוגרפיה על חייה של סטנלי יצאה לאור ב-2006.
קימבר סטרלינג (בדנית: Cimber Sterling) הייתה חברת תעופה זולה דנית.
בסיסה הראשי היה בנמל התעופה קופנהגן קסטרופ והנהלתה ישבה בסונדנבורג שבדנמרק.
החברה נוסדה ב-1 באוגוסט 1950 כקימבר אייר ובשנת 2008, התאחדה עם חברת סטרלינג איירליינס.
בשיא פעילותה טסה החברה לכ-53 יעדים מדנמרק, בעיקר ברחבי אירופה, סקנדינביה ודנמרק עצמה, ביניהם: סטוקהולם, אוסלו, ברגן, זלצבורג, דבלין ועוד, בשיתוף פעולה עם Scandinavian Airlines ולופטהנזה.
הבסיסים העיקריים שלה היו נמל התעופה של קופנהגן ושדה התעופה בילונד, עם בסיס קטן יותר בנמל התעופה של אלבורג.
החברה הודיעה על הליך פירוק וסגירת החברה ב-3 במאי 2012. קימבר סטרלינג איבדה לבסוף את מאבקה להישאר פעילה לאחר שנים של הפסדים, והנפקה ראשונית הרת אסון שבאה בעקבות ניסיון שאפתני לבנות על מותה של סטרלינג איירליינס בשנת 2008.
החברה הפעילה מסוף שנת 2010 ועד אפריל 2012, 3-4 טיסות שבועיות וסדירות בקו נמל התעופה בן-גוריון - נמל התעופה קופנהגן קסטרופ במהלך כל השנה.
הטיסות התבצעו במטוסי בואינג 737-700.
קים קולינס הוא אצן ממדינת האיים סנט קיטס ונוויס, אלוף העולם בריצת 100 מטר (פריז 2003).
באולימפיאדת אטלנטה (1996) סיים קולינס במקום 24 בריצת 100 מטר בתוצאה של 10.34 שניות.
בשלב המוקדמות הוא קבע תוצאה טובה יותר של 10.27 שניות.
נוסף לכך, הוא סיים במקום 17 בריצת שליחים 4x100 מטר בתוצאה של 40.12 שניות.
באליפות העולם באתלטיקה שנערכה באתונה, יוון 1997 שם הוא התחרה בריצת 100 מטר אך לא הצליח להעפיל לשלב רבע הגמר.
באליפות העולם באתלטיקה שנערכה בסביליה, ספרד 1999 סיים קולינס במקום 46 בריצת 100 מטר בתוצאה של 10.50 שניות ובמקום 43 בריצת 200 מטר בתוצאה של 20.95 שניות.
באולימפיאדת סידני (2000) סיים קולינס במקום שביעי בריצת 100 מטר בתוצאה של 10.17 שניות ובמקום 10 בריצת 200 מטר בתוצאה של 20.57 שניות.
בשלב רבע הגמר הוא קבע תוצאה של 20.47 שניות.
באליפות העולם באתלטיקה שנערכה באדמונטון, קנדה 2001 זכה קולינס במדליית ארד בריצת 200 מטר בתוצאה של 20.20 שניות בצוותא עם שון קרופורד מארצות הברית, אחרי קונסטנטינוס קנטריס מיוון (20.04 שניות) וכריסטופר ויליאמס מג'מייקה (20.20 שניות).
נוסף לכך, הוא סיים במקום חמישי בריצת 100 מטר בתוצאה של 10.07 שניות, המנצח היה מוריס גרין מארצות הברית (9.82 שניות).
בשלב רבע הגמר הוא קבע תוצאה של 10.0 שניות.
במשחקי חבר העמים שנערכו במנצ'סטר, אנגליה בשנת 2002 זכה קולינס במדליית זהב בריצת 100 מטר בשיא אישי חדש של 9.98 שניות וירד לראשונה מתחת ל-10 שניות בריצה זו.
לאחר הריצה נמצא חיובי בבדיקת סמים, הוא הורחק מהמשך התחרות אך התואר לא נלקח ממנו משום שהשתמש בתרופות נגד האסתמה ממנה סבל מספר שנים והטעות שלו הייתה שלא דיווח לוועדה הרפואית.
שלושה שבועות לאחר מכן, בתחרות בציריך, שווייץ הוא השווה את שיאו בריצת 100 מטר (9.98 שניות) וחודש לאחר מכן, בתחרות בפריז הוא השווה פעם נוספת את שיאו בריצה זו.
באליפות העולם באתלטיקה באולם שנערכה בברמינגהאם, אנגליה במרץ 2003 זכה קולינס במדליית כסף בריצת 60 מטר בתוצאה של 6.53 שניות, אחרי ג'סטין גאטלין מארצות הברית (6.46 שניות) ולפני ג'ייסון גארדנר מבריטניה (6.55 שניות).
שבוע לפני אליפות העולם באתלטיקה, בתחרות שנערכה בציריך באוגוסט 2003 קבע קולינס בריצת 100 מטר תוצאה של 9.99 שניות והגיע לאליפות בשיא כושרו.
באליפות עצמה שנערכה בפריז, צרפת הוא זכה במדליית זהב בריצת 100 מטר בתוצאה של 10.07 שניות, לפני דארל בראון מטרינידד וטובגו (10.08 שניות) ודארן קמפבל מבריטניה (10.08 שניות).
באולימפיאדת אתונה (2004) סיים קולינס במקום שישי בריצת 100 מטר בתוצאה של 10.00 שניות.
באליפות העולם באתלטיקה שנערכה בהלסינקי, פינלנד 2005 זכה קולינס במדליית ארד בריצת 100 מטר בתוצאה של 10.05 שניות, אחרי גאטלין (9.88 שניות) ומייקל פרטר מג'מייקה (10.05 שניות).
באליפות העולם באתלטיקה שנערכה באוסקה, יפן 2007 סיים קולינס במקום עשירי בריצת 100 מטר בתוצאה של 10.21 שניות, תוצאה זהה לזו של מתחרו שעלה לשלב הגמר.
באליפות העולם באתלטיקה באולם שנערכה בוולנסיה, ספרד במרץ 2008 זכה קולינס במדליית כסף בריצת 60 מטר בתוצאה של 6.54 שניות ביחד עם דוויין צ'יימברס מבריטניה, אחרי אולוסוג'י פסובה מניגריה (6.51 שניות).
באולימפיאדת בייג'ינג (2008) סיים קולינס במקום שישי בריצת 200 מטר בתוצאה של 20.59 שניות בשלב חצי הגמר הוא קבע תוצאה של 20.25 שניות ובמקום תשיעי בריצת 100 מטר בתוצאה של 10.05 שניות, ארבע מאיות השנייה לאט מעלייה לשלב הגמר.
באליפות העולם באתלטיקה שנערכה בברלין, גרמניה 2009 סיים קולינס במקום 18 בריצת 100 מטר בתוצאה של 10.20 שניות ובמקום 22 בריצת 200 מטר בתוצאה של 20.84 שניות.
באליפות העולם באתלטיקה שנערכה בטגו, קוריאה הדרומית 2011 זכה קולינס בשתי מדליות ארד, בריצת 100 מטר בתוצאה של 10.09 שניות, אחרי יוהאן בלייק מג'מייקה (9.92 שניות) ווולטר דיקס מארצות הברית (10.08 שניות).
המועמד לניצחון שיאן ואלוף העולם יוסיין בולט מג'מייקה פסל בזינוק ובריצת שליחים 4x100 מטר בתוצאה של 38.49 שניות, אחרי ג'מייקה שקבעה שיא עולם חדש של 37.04 שניות וצרפת (38.20 שניות).
נוסף לכך, הוא סיים במקום 11 בריצת 200 מטר בתוצאה של 20.64 שניות.
קולינס נבחר לשאת את דגל סנט קיטס ונוויס בטקס הפתיחה של אולימפיאדת לונדון (2012).
עם זאת, הדיח אותו הוועד האולימפי של סנט קיטס ונוויס מהמשלחת לאחר שעזב את הכפר האולימפי ועבר לגור עם אשתו בבית מלון, והוא לא הופיע למוקדמות ריצת ה-100 מטר, בהן אמור היה להשתתף.
בתחרות בגרמניה קולינס שבר את שיאו האישי בריצת 100 מטר והעמידו על 9.93 שניות, תוצאה המהווה שיא עולם לגילאי 40+
באליפות העולם באולם שנערכה בבירמניגהאם קולינס עלה לשלב חצי הגמר בריצת 100 מטר מהמקום השלישי במקצה שלו.
בחצי הגמר הוא לא השתתף, ובסיומה של התחרות הוא פרש מהקריירה הספורטיבית שלו
קימברלי נואל קרדשיאן היא יזמית, ידוענית ריאליטי, שחקנית, מעצבת אופנה, אשת עסקים, אשת חברה, ודוגמנית אמריקאית.
עיקר פרסומה הגיע בתחילה מחברותה עם ידוענית הריאליטי פריס הילטון.
פרסומה התרחב בשל דליפת קלטת סקס שלה עם ריי ג'יי , והגיע לשיאו בכיכובה בסדרת הריאליטי המצליחה "משפחת קרדשיאן".
לקרדשיאן מאות מיליוני עוקבים ברשתות החברתיות והונה מוערך בלמעלה ממיליארד דולר.
קימברלי נואל קרדשיאן נולדה בלוס אנג'לס, קליפורניה.
אביה רוברט קרדשיאן (1944–2003), היה עורך דין ואיש עסקים, שהתפרסם כאחד מפרקליטיו של או.
סימפסון, שהיה גם סנדקה של קים.
אמה היא קריס ג'נר (לבית יוטון).
אמה של קים נישאה בשנית לברוס ג'נר, ומנישואין אלה יש לקים שתי אחיות למחצה: קנדל ג'נר (1995) וקיילי ג'נר (1997).
ברוס ג'נר חשפה בינואר 2015 כי היא טרנסג'נדרית וכי החליטה לחיות את המשך חייה כאישה, בזהות חדשה כקייטלין ג'נר.
בנוסף יש לה עוד ארבעה אחים ואחיות חורגים.
למדה בתיכון מרימאונט הקתולי לבנות בלבד בלוס אנג'לס.
קרדשיאן התפרסמה לראשונה בתחילת העשור הראשון של המאה ה-21, בשל חברותה עם הידוענית פריס הילטון.
בשנת 2000 נישאה קרדשיאן לראשונה למפיק המוזיקלי דיימון תומאס.
השניים התגרשו ב-2004. ב-2003, עוד לפני השלמת הגירושין מבעלה הראשון, החלה קרדשיאן לצאת עם זמר הרית'ם אנד בלוז, ריי ג'יי.
קלטת לוהטת שלהם דלפה לרשת בפברואר 2007. בין 2007 ל-2010 יצאה עם כוכב ה-NFL רג'י בוש, בהמשך יצאה עם מיילס אוסטין, שחקן הדאלאס קאובויס, עד אוגוסט 2010.
קרדשיאן נישאה בשנית ב-20 באוגוסט 2011 לשחקן ה-NBA כריס האמפריז, מן הניו ג'רזי נטס.
כעבור 72 ימי נישואים, ב-31 באוקטובר, הגישה בקשה לגירושים, שנכנסו לתוקפם אחרי מאבק משפטי 3 ביוני 2013.
קרדשיאן הייתה בזוגיות מתוקשרת עם הראפר האמריקאי קניה וסט החל מ-2012. הם נישאו ב-24 במאי 2014. ב-15 ביוני 2013 נולדה בתם.
ב-5 בדצמבר 2015 ילדה את בנם השני.
באפריל 2015 הגיעו קים קרדשיאן, קניה וסט ואחותה קלואי קרדשיאן לישראל במסגרת צילומי הסדרה "משפחת קרדשיאן".
קים שהתה במלון מצודת דוד שבירושלים, ובתה הוטבלה לנצרות בכנסיית קתדרלת יעקב הקדוש הארמנית.
ב-3 באוקטובר 2016, בעת ששהתה במלון בצרפת לרגל אירועי שבוע האופנה בפריז, נשדדו ממנה באיומי אקדח תכשיטים בשווי כ-10 מיליון דולר.
במהלך השוד קשרו השודדים שהיו מחופשים לשוטרים את גפיה ואת פיה.
לאחר שברחו, הצליחה קרדשיאן להשתחרר ולקרוא לעזרה.
היא דיווחה שהם לא פגעו בה פיזית.
לאחר המקרה חווה וסט התמוטטות פסיכולוגית וביטל מספר הופעות על-מנת לשהות לצד אשתו.
אצל קרדשיאן התפתחה מחלת האנדומטריוזיס.
ב-15 בינואר 2018 נולדה בתם השלישית, מאם פונדקאית, וזאת בשל בעיות בריאותיות מהן סובלת קים, שמנעו ממנה להיכנס להריון, וב-10 במאי 2019 נולד בנם הרביעי, גם בפונדקאות.
ב-2019 סיפרה כי היא מקפידה על תפריט טבעוני כאשר היא בבית וב-2020 ציינה שאינה אוכלת בשר כלל ושגם את ילדיה היא מגדלת על תזונה מן הצומח.
ב-19 בפברואר 2021 דווח כי קרדשיאן הגישה בקשה לגירושים מווסט.
בנובמבר 2021, החלה קרדשיאן לצאת עם השחקן והקומיקאי פיט דיווידסון.
בעקבות מורשת אביה, תומכת קרדשיאן ופועלת למען הכרה ברצח העם הארמני.
היא משתתפת באירועים מתוקשרים בנושא, ואף קראה לברק אובמה בהיותו נשיא ולממשל האמריקאי להכיר ברצח העם.
ב-21 באפריל 2011, ימים ספורים לפני יום השנה ה-96 של רצח העם הארמני, היא הפנתה את תשומת הלב של הציבור לנושא בבלוג שלה, וצייצה למעריציה לקדם את הנושא.
ב-2016 כתבה נגד פרסום בעיתון הוול סטריט ג'ורנל שבו הכחישו את רצח העם הארמני.
בריאיון למגזין GQ, סיפרה שהיא רפובליקנית ליברלית-שמרנית מבחינה כלכלית ופרוגרסיבית מבחינה חברתית.
ב-1 באפריל 2010 הצטרפה קרדשיאן לפתיחת הקמפיין של סינדי לאופר, "Give a Damn", שמטרתו ליצור מודעות נרחבת בציבור לאפליית קהילת הלהט"ב.
בקמפיין מביאים הטרוסקסואלים להשתלב עם גייז, לסביות, ביסקסואלים וטרנסג'נדרים במטרה להפסיק את האפליה.
ידוענים נוספים שהשתתפו בקמפיין הם וופי גולדברג, ג'ייסון מראז, אלטון ג'ון, סינת'יה ניקסון וקלי אוסבורן.
קרדשיאן מקדמת את רפורמת בתי כלא (prison reform) במטרה להביא לשינוי התנאים בהם כלואים האסירים ובשיטת הכליאה ארצות הברית.
היא פעלה לשחרורה של אליס מארי ג'ונסון, שנשפטה למאסר עולם לאחר ביצוע עבירת סמים כחלק מרשת סחר בקוקאין.
בתמיכתה של קרדשיאן קיבלה ג'ונסון חנינה מהנשיא טראמפ ביוני 2018. כמו כן היא פעילה נגד אלימות כלי נשק בארצות הברית.
בריאיון למגזין ווג סיפרה באפריל 2019 שהיא לומדת משפטים במטרה לעבור את בחינות הלשכה.
בדצמבר 2021 עברה את מבחני הלשכה הראשונים מתוך שניים שנדרשים במסגרת לימודי המשפטים.
באוקטובר 2007 החלה לככב לצד שתי אחיותיה, אמה, אחיה, אחיותיה למחצה ואביה החורג בסדרת הריאליטי "משפחת קרדשיאן" מבית ערוץ !E.
לסדרה הופקו עד כה 20 עונות, ו-10 סדרות ספין אוף.
עד היום "משפחת קרדישאן" משודרת ב.
ההתבלטות שלה בעולם הבידור גברה בינואר 2011 כאשר השתתפה בסדרת הספין אוף שנקראת "קורטני וקים עושות את ניו יורק".
הסדרה מציגה את ההתמודדויות של קורטני וקים כאשר הן עוזבות את לוס אנג'לס ועוברות לניו יורק על מנת לפתוח סניף חדש של חנות הבגדים שלהן, "דאש" (Dash).
לאחר מכן נוצרו עוד כמה תוכניות ספין-אוף לקרובי משפחתה ובני זוגם.
תפקיד המשחק הראשון של קרדשיאן היה בסדרת הטלוויזיה "Beyond the Break".
היא השתתפה בסרטי הקומדיה "דיזסטר מובי" ו"בתוך העמק".
היא התארחה בפרק אחד של "איך פגשתי את אמא", ושיחקה את עצמה בפרק פתיחת העונה השלישית של 90210 לצד אחיותיה.
בנוסף, היא הייתה שופטת אורחת בעונה השלוש עשרה של הטופ מודל הבאה.
ב-16 בדצמבר 2009, היא הופיעה בפרק אחד של CSI: ניו יורק לצד ונסה לאשיי.
קרדשיאן והפרטנר שלה לריקודים, מארק באלאס, היו אחד מ-13 הזוגות המתחרים בעונה השביעית של רוקדים עם כוכבים.
השניים הודחו בהדחה השלישית ב-30 בספטמבר 2008 (מקום 11).
הייתה שותפה בעבר בבוטיק הבגדים "DASH" ביחד עם אחיותיה קורטני וקלואי.
ב-2010 קים ואחיותיה, קלואי וקורטני, הוציאו אוטוביוגרפיה שנקראת "Kardashian Konfidential", ובישרו שהן מתכננות להוציא קו אופנה משלהן, בנוסף, לשלוש האחיות יש קו איפור משלהן.
באביב 2010, היא ואחיותיה השיקו קו אופנה עבור החנות "bebe".
בדצמבר 2007, קרדשיאן הצטלמה בעירום למגזין פלייבוי.
בפברואר 2008 היא נבחרה להיות הפרזנטורית של "Bongo Jeans".
היא מדגמנת לקולקציית הבגדים של טראוויס בארקר "Famous Stars and Straps".
ביולי 2008, קרדשיאן הודיעה בבלוג שלה שהיא עובדת על הפקת בושם משלה, שיושק ב-2009. הבושם, "Kim Kardashian", שוחרר לחנויות בארצות הברית בפברואר 2010, ויצא בקנדה ב-4 במאי של אותה שנה.
מחודש מרץ 2009, קרדשיאן היא אחת מהמייסדים והסטייליסטית הראשית ב"ShoeDazzle".
ב-9 באפריל 2009, קרדשיאן השיקה סדרת תוכניות כושר לדיוידי, "Fit In Your Jeans By Friday", עם מאמני הכושר ג'ניפר גאלרדי ופטריק גודאו.
בנוסף לעבודותיה השונות, קרדשיאן גם מעצבת תכשיטים עם אחיותיה, קורטני וקלואי.
השלוש השיקו ליין תכשיטים במרץ 2010. הליין משקף את המורשת הארמנית של קרדשיאן.
באוגוסט 2010, קרדשיאן הוציאה הודעה לתקשורת שהיא ואחיותיה ישיקו קו אופנה נוסף, "K-Dash" ב-10 בספטמבר 2010. ביולי 2010, סניף מאדאם טוסו בניו יורק הוציא בובת שעווה של קרדשיאן.
קרדשיאן היא מפיקה של "The Spin Crowd", סדרת ריאליטי שמציגה את "Command PR", חברת יחסי ציבור.
הסדרה עוקבת אחרי שני יחצנים אשר עוברים מניו יורק למשרדים חדשים בלוס אנג'לס.
בשנת 2009 גילמה את סאמה איב בסרט "בתוך העמק" לצד כריס פראט.
בשנת 2013 גילמה את אווה בדרמה הרומנטית "וידויים של יועצת נישואים" בבימויו של טיילר פרי, שגם כתב והפיק.
מגזין טיים הכליל את קרדישאן במקום הרביעי ברשימתם "10 הדברים הטובים ביותר שקרו בשנת 2010" תחת 10 שערי מגזיני האופנה הטובים ביותר לשנת 2010, כאשר קים כיכבה בשער בנובמבר 2010 "Kim's W:The Art Issue".
ב-2014 פורסמו סדרת תמונות עירום אמנותיות שלה שצילמה למגזין Paper.
התמונות עוררו רעש תקשורתי רב בעולם.
קים הוציאה משחק לסמארטפונים שנתמך גם על ידי פייסבוק שבו ניתן לשחק ולנסות להצליח בתהילה כמו קים, בלעשות קמפיינים ועוד.
וסט וקרדשיאן הם הפרזנטורים של אופנת בלמיין לקיץ 2015.
ביוני 2017 השיקה מותג איפור משל עצמה בשם KKW Beauty ובנובמבר של אותה שנה השיקה את קו הבשמים שלה בשם KKW Fragrance.
ביוני 2019 הציגה את קו בגדים מחטבים ובגדים תחתונים בשם "קימונו", אך נאלצה לשנות את שם המותג ל"סקימס" לאחר שלושה ימים לאחר שנשמעה ביקורת חריפה מיפן על כך שהשם מבזה את הלבוש היפני המסורתי.
לקידום המכירות של מותג המשקפיים הישראלי "קרולינה למקה" בארצות הברית נחתם הסכם בין "קסטרו מודל" לקים קרדשיאן, לפיו קרדשיאן תהיה פרזנטורית של "קרולינה למקה" לצידה של בר רפאלי.
בדצמבר 2019 הודיעה קבוצת קסטרו על סיום ההתקשרות עם קרדשיאן לאחר ששימשה פרזנטורית של המותג בארצות הברית במשך שנה.
באפריל 2021 הונה של קרדשיאן הוערך בשווי של מיליארד דולר על ידי מגזין פורבס.
במאי 2025 הוכרז כי קרדשיאן תככב ותפיק את הסרט The Fifth Wheel, קומדיה של נטפליקס שנכתבה על ידי פאולה פל וז'נין בריטו.
קרדשיאן תגלם את "הגלגל החמישי" לצד קאסט נשי נוסף.
בנובמבר 2025, שבה קרדשיאן לשתף פעולה עם היוצר ריאן מרפי, וכיכבה בתפקיד ראשי בסדרת הדרמה המשפטית "הכל הוגן" (All's Fair) ברשת "הולו".
בסדרה שיחקה לצד צוות שחקניות מוערך הכולל את נעמי ווטס, שרה פולסון וגלן קלוז.
על אף שהסדרה ספגה ביקורות שליליות באופן גורף, אשר התמקדו בין היתר בכתיבה וביכולות המשחק של קרדשיאן, היא זכתה להצלחה מסחרית ניכרת; הסדרה רשמה את נתוני הפתיחה הגבוהים ביותר לסדרה מתוסרטת ב"הולו" בשלוש השנים שקדמו לשידורה, וחודשה לעונה שנייה באותו החודש.
בינואר 2022 הוגשה תובענה ייצוגית נגד חברת הקריפטו EthereumMax בטענה שהחברה מעורבת בתרמית "Pump & Dump".
קים קרדשיאן נכללה כנתבעת בתביעה זו, יחד עם המתאגרף לשעבר פלויד מייוות'ר ג'וניור, שחקן ה-NBA לשעבר פול פירס וסלבריטאים נוספים, בגין קידום האסימון של EthereumMax בחשבונות המדיה החברתית שלהם.
באוקטובר 2022, הרשות לניירות ערך בארצות הברית (SEC) הודיעה כי קרדשיאן הסכימה לשלם קנס של 1.26 מיליון דולר, להימנע מקידום נכסי קריפטו למשך שלוש שנים ולשתף פעולה עם חקירה מתמשכת.
זאת מבלי להודות או להכחיש אשמה בכך שלא דיווחה על קבלת תשלום של 250,000 דולר עבור קידום האסימון של EthereumMax.
בדצמבר 2022, שופט בית המשפט המחוזי במרכז קליפורניה, דחה את התביעה על בסיס העובדה שהטענות לא נתמכו במספיק ראיות בהתחשב בסטנדרטים המוגברים לטיעון במקרי הונאה.
2011: קורטני וקים עושות את ניו יורק
2012 : קים וקורטני עושות את מיאמי
2012: גדולה מהחיים (תפקיד אורח: ארבעה פרקים)
2013 : וידויים של יועצת נישואים
2014: קלואי וקורטני עושות ההמפטונוס
2021: מפרץ ההרפתקאות: הסרט (דיבוב)
2023 - 2024: אימה אמריקאית: רגישות גבוהה בתור סיבון קורבין
2023: מפרץ ההרפתקאות: סרט העל (דיבוב)
קימבה האריה הלבן (בקאטאקאנה: ジャングル大帝) היא סדרת מאנגה ואנימה שנכתבה על ידי אוסמו טזוקה.
עלילת הסדרה מתמקדת בהרפתקאותיו של גור אריות צעיר בשם קימבה שהופך להיות מלך הג'ונגל.
הסדרה נוצרה במקור כמאנגה בין השנים 1950 עד 1954 על ידי אוסמו טזוקה.
בין השנים 1965 עד 1966 שודרה בערוץ Fuji TV ביפן סדרת אנימה שהתבססה על המאנגה.
סדרת האנימה של קימבה האריה הלבן הייתה סדרת האנימציה הטלוויזיונית הראשונה ביפן שהופקה בצבע.
תחילת הסדרה מתמקדת באריה לבן בשם פנג'ה שחי בלב ג'ונגל אפריקאי וניסה להעניק לכל חיות הבר בג'ונגל מחסה מבני אדם.
בהמשך, שני ציידים מקצועיים נשכרים לתפוס את פנג'ה.
הם מצליחים ללכוד את הלביאה אליזה ומשתמשים בה כפיתיון על מנת ללכוד את פנג'ה, ובעקבות כך הם הורגים אותו.
לאחר מכן הם לוקחים עימם את הלביאה בספינה לגן חיות.
במהלך השהייה בספינה אליזה הלביאה יולדת את קימבה.
במהלך סערה שגורמת לספינה לשקוע אימו של קימבה מבקשת ממנו שיברח חזרה לג'ונגל על מנת להפוך למלך הג'ונגל.
קימבה מצליח להגיע ליבשה ובהמשך הוא יוצא למסע ברחבי העולם במסגרתו הוא פוגש שם בני אדם שונים, ומתרשם במיוחד מהטכנולוגיות השונות בהם משתמשים בני האדם.
כאשר קימבה חוזר בהמשך לאפריקה הוא מגלה שהאריה בובו הפך בינתיים למלך הג'ונגל והוא לא מעוניין לוותר על כס המלוכה.
קימבה מצליח להחזיר לעצמו את כס המלוכה ובעקבות כך הוא חותר להפוך את עולם בעלי החיים למתורבת יותר, ומלמד את בעלי חיים לדבר כמו בני אדם.
קימבה - גור אריה צעיר והגיבור של הסדרה.
קימבה הוא אמיץ, אדיב וחכם במיוחד.
פנג'ה - אביו של קימבה, נהרג על ידי ציידים בתחילת הסיפור בעת שניסה להציל את אליזה אשתו.
לאחר מותו הוא מופיע רק בפלאשבקים.
אליזה - אימו של קימבה, שהקריבה את חייה על מנת להציל את קימבה.
הצייד השתמש בה כפיתיון על מנת ללכוד ולהרוג את פנג'ה.
קיטי - מושא האהבה של קימבה.
פולי - תוכי המשמש כיועץ לקימבה.
סדרת המאנגה המקורית פורסמה לראשונה בשנת 1950 במגזין "Manga Shōnen".
סדרת האנימה שודרה במקור ביפן בערוץ TV Fuji מ-6 באוקטובר 1965 עד 28 בספטמבר 1966. זו הייתה סדרת האנימציה הטלוויזיונית הראשונה ביפן שהופקה בצבע.
הסדרה שודרה לאורך השנים גם במדינות שונות בעולם כולל באמריקה הצפונית שם היא שודרה בערוץ בומרנג בדיבוב לאנגלית.
העיבוד הקולנועי הראשון של קימבה האריה הלבן, בבימויו של אייצ'י יממוטו, יצא במקור לאקרנים ביפן ב-31 ביולי 1966.
סדרת המשך שודרה במקור ביפן בערוץ Fuji TV מ-5 באוקטובר 1966 עד 29 במרץ 1968. סדרה זו שודרה בארצות הברית ב-1984 בשם "Leo the Lion" ברשת CBN.
עיבוד אנימה מחודש לסדרה שודר בערוץ TV Tokyo ביפן מ-12 באוקטובר 1989 עד 11 באוקטובר 1990. סדרה זו דומה בהרבה פחות לסדרת המאנגה המקורית או לסדרת האנימה המקורית מכיוון שהעלילה והדמויות שונו באופן ניכר.
סדרה זו יצאה ישירות לווידאו בארצות הברית ב-1998 תחת שם "The New Adventures of Kimba the White Lion".
בשנת 1991 הופק סרט OVA של קימבה האריה הלבן.
עיבוד קולנועי חדש של קימבה האריה הלבן, בבימויו של הירו טאקוצ'י, יצא לאקרנים ביפן ב-1 באוגוסט 1997. הסרט מבוסס באופן רופף על החלק השני בסדרת המאנגה המקורית של ד"ר טזוקה.
גרסה של הסרט עם דיבוב לאנגלית יצאה ישירות ל-DVD בשנת 2003 תחת השם "Jungle Emperor Leo".
הסרט יצא בהמשך גם ל-Blu-ray.
סרט אנימה קצר של קימבה האריה הלבן באורך 9 דקות יצא במקור לאקרנים ביפן ב-18 במרץ 2000.
סרט טלוויזיה חדש של קימבה האריה הלבן, בו העלילה והדמויות שונו באופן ניכר מהסדרה המקורית, שודר במקור ביפן ב-5 בספטמבר 2009. גרסה של הסרט עם דיבוב באנגלית יצאה לשווקים לראשונה ביולי 2020.
המחלוקת סביב הדמיון ל"מלך האריות"
כאשר סרט האנימציה של אולפני דיסני "מלך האריות" יצא לאקרנים, רבים החלו להבחין כי אלמנטים שונים בסרט בעלי דמיון רב לסדרה "קימבה האריה הלבן".
למרות שלסרט מלך האריות יש תסריט שונה, ישנם מספר קווי דמיון בולטים בין היצירות.
הדמיון מתחיל בשמותיהם של הגיבורים הראשיים: קימבה וסימבה.
כמו כן, ישנם קווי דמיון נוספים במראה הדמויות הראשיות ובסצנות שונות הדומות ביותר מבחינה ויזואלית עד שנדמה כי הועתקו, למרות שרוב הדמיון בין קימבה ומלך האריות הוא ויזואלי בלבד.
אף על פי כן, אולפני דיסני הצהירו בעבר על כך שכל דמיון בין "מלך האריות" ל"קימבה האריה הלבן" הוא מקרי בלבד וטענו ששמעו על "קימבה האריה הלבן" רק לאחר צאת "מלך האריות".
כמו כן, יוצרי "מלך האריות" ציינו כי עלילת הסרט נוצרה בכלל בהשראת "המלט".
למרות זאת, יוצרי "מלך האריות" ציינו זאת לאחר שהתעוררה המחלוקת (לפני המחלוקת "מלך האריות" שווק כסיפור מקורי לחלוטין של דיסני).
יורשיו של טזוקה, שנפטר מספר שנים לפני כן, החליטו שלא לתבוע אותם, בגלל הדרך שבה מתייחסים אל האנימציה ותעשיית הקומיקס ביפן: שם, עיבודי אנימציה או קומיקס נוספים של מעריצים ליצירות האהובות עליהם, נחשבים למחמאה ולא כעילה לתביעה.
טזוקה עצמו טען בזמנו שהושפע מסרטיו האילמים של דיסני משנות ה-30. מי שמחו על החלטתם של יורשי טזוקה, היו בעיקר מעריצים של סדרת "קימבה" המקורית.
המחלוקת סביב הדמיון והחשש להעתקה הועלתה לאורך השנים במספר עיתונים בארצות הברית, כולל במאמר בלוס אנג'לס טיימס שהתפרסם ביוני 2007. פרק של "משפחת סימפסון" משנת 1995 הכיל פרודיה על "מלך האריות" בו רוחו של מופסה מפצירה באוזני ליסה סימפסון: "אתה חייב לנקום את המוות שלי, קימבה ...
קים קונקשיין (נולדה ב-4 ביוני 1974 בכרמיאל בשם פרד טריבוכוב) הוא שם הבמה של ענבר קים לוי, זמרת דאנס ישראלית טרנסג'נדרית.
קים נולדה ב-1974 בכרמיאל בשם פרד טריבוכוב למשפחה ממוצא לטבי, אך אימצה את שם המשפחה "לוי" של סבה וסבתה שאיתם גדלה.
מגיל צעיר החלה לעסוק במוזיקה, והתנדבה בתזמורת הקשישים של מועדון "גיל הזהב" כסולנית.
ב-1991 עזבה את כרמיאל ועברה להתגורר בתל אביב, שם הכירה את הזמרת דנה אינטרנשיונל והמפיק עופר ניסים.
קים חוותה דיספוריה מגדרית, לדבריה, כבר בגיל 7. בגיל 16 החלה בתהליך להתאמה מגדרית, ובגיל 18 עברה סדרת ניתוחים שלאחריהם יצאה מהארון כאישה טרנסג'נדרית ושינתה את שמה באופן רשמי לענבר.
בפברואר 1997 התארחה קים בתוכניתו של יוסי סיאס בערוץ 3 "סיפור אהבה" תחת השם קים לוי (שילוב של שם הבמה ושם המשפחה שבחרה לעצמה), ושוחחה איתו בין השאר על התהליך שעברה והתמודדותה עם התגובות מהסביבה לאחר יציאתה מהארון.
באותה שנה גם השתתפה בפסטיבל מלכות הדראג הראשון בחיפה, ושם אימצה לראשונה בשם הבמה "קים קונקשיין", שהגה נינו אורסיאנו, מנחה האירוע.
ב-1997 השתתפה קים ב"מופע הקברט של נינו" בתיאטרון בית לסין, לצד גילה גולדשטיין, אניטה פללי ומלכת הדראג נופית תדהר (בגילומו של אבינוף פרומר).
בזכות המופע זכו שיריה "הוליווד" ו"אני רוצה גבר" להצלחה בעיקר בקהילת הלהט"ב.
באותה תקופה החלה קים לעבוד על הקלטת אלבום בכורה בהפקתו של אורסיאנו, אך בסופו של דבר החליטו השניים לגנוז את התקליט.
ב-1998 הפך השיר "אנא מרה" ללהיט בישראל ובטורקיה, והגיע למקום השני במצעד של רדיו איסטנבול ובמקום החמישי במצעד של רדיו אנקרה.
קים הוחתמה שם בחברת "אמר מיוזיק" והקליטה אלבום נוסף, שגם הוא נגנז, הפעם בגלל בעיות תקציב ובעיות סאונד.
ב-2001 חידשה בפעם השלישית את עבודתה על אלבום הבכורה שלה בשיתוף פעולה עם המפיק והיוצר דודי שרון.
השיר "אתה" עוסק בבגידה באישה טרנסג'נדרית מנקודת מבטה של הנבגדת, ו"לא בוכה", שגרסת הסקיצה שלו הודלפה בטרם יצא לאור באופן רשמי, עוסק בהתמודדות עמה והפך ללהיט בהופעותיה עוד לפני שהוקלט.
ב-2008 סיימה את הקלטת אלבום הבכורה, שנקרא בפשטות "קים".
האלבום, בהפקתו של דודי שרון, כולל מבחר משירים מוקדמים שלה בגרסאות המקוריות, בגרסאות חדשות או ברמיקסים, לצד שירים חדשים כגון "אל תלך" והשיר "שפם" – גרסת כיסוי לשיר "ציירי לך שפם".
באלבום התארח הרקדן והכוריאוגרף שי סוזנה בדואט "שלך לעולם".
בהמשך השנה קיימה הופעה משותפת לצד נינט טייב.
לצד השקת האלבום צילמה קים קליפ לשיר "לא בוכה".
ב-2012 יצא הסרט הדוקומנטרי "הכוהנת הגדולה", בבימויה של מור ויטל ובהפקת דן ציפורי, על חייה של קים.
קים ביצעה את שיר הנושא לסרט שכתב והלחין נינו אורסיאנו, ונכתב במקור לדנה אינטרנשיונל.
קים פעילה שנים ארוכות בקהילה הטרנסג'נדרית באזור הצפון.
כבר ב-1998 זכתה קים במקום השני בסקר "נושאת הדגל של קהילת הלהט"ב".
בשנת 2014 הופיעה כאורחת בפסטיבל ויגסטוק בחיפה, וב-2015 נבחרה בין חמשת האנשים המשפיעים ביותר בצפון מהקהילה הגאה.
באותה שנה גם הופיעה במצעד הגאווה בחיפה, שבוע בלבד לאחר פטירתו של אביה מלוקמיה.
ב-2015 יזמה את הקמפיין "גם לנו מגיע להתחתן כמו כולם" למען הכרה בנישואין חד מיניים, וב-2016 נבחרה כחברת ועד עמותת "ביחד" למען קהילת הטרנסג'נדרים בישראל ומאז מנהלת את סניף העמותה באזור הצפון.
קים היא אחת היוזמות של תחרות היופי לנשים טרנסג'נדריות בישראל, "מיס טרנס ישראל", לצד ישראלה לב ומור ויטל.
במקביל לתחרות הראשונה, שנערכה ב-2015, נבחרה קים לדגמן לקטלוג הכלות של המעצב אורון טובי ושנה לאר מכן דגמנה גם עבור קמפיין של מעצבת האופנה מאיה ג'יבלי.
ב-2017 התארחה קים פעם נוספת בפסטיבל ויגסטוק וביצעה את השיר "יאללה גילה" לזכרה של גילה גולדשטיין, שהלכה לעולמה באותה שנה.
קים ביצעה את השיר גם בפתיחת מצעד הגאווה בחיפה באותה שנה.
ב-2025 נבחרה קים לוועד המנהל של עמותת "טרנסיות ישראל".
הופעתה הראשונה הייתה בתיאטרון ואדי סאליב בחיפה וצולמה לערוץ 2 במסגרת התוכנית "חשיפה" בהנחיית מיכה לימור.
סיפור חייה של קים והתדמית הפרובוקטיבית שלה עוררו עניין בתוכנית.
במאי 1998 התארחה קים בתוכניתו של מני פאר, לצד משה אבגי.
הריאיון שהתמקד בעיקר במיניותה ובגופה ובמהלכו התיישבה קים על ברכיו של פאר בעת ביצוע השיר "הוליווד", גרר את הזמנתו של פאר לשימוע.
ב-1999 התארחה קים בתוכנית הבוקר "קפה טלעד", שם ביצעה את שירה "הוליווד" וסיפרה למנחה ירדנה ארזי על הערצתה אליה כילדה.
בשנת 2009 התמודדה קים בעונה השביעית של התוכנית "כוכב נולד" והייתה לטרנסג'נדרית הראשונה מחוץ לארון שהשתתפה בה.
קים עברה כמה משלבי האודישנים, אך במהלך הצילומים נודע לה על אשפוזה של אמה שחלתה בסרטן הדם, והיא פרשה מהתוכנית.
חודשיים לאחר מכן נפטרה האם מהמחלה.
החל מ-2019 מנהלת קים את מדורי הרכילות של מקומוני אזור הצפון הד הקריות, צפון 1, חדשות נהריה, חדשות נתניה, חדשות חדרה וידיעון עפולה, והיא הטרנסג'נדרית הראשונה בישראל העוסקת ברכילות ובעלת מדור רכילות.
את ידיעותיה במדורים אלו מפרסמת הזמרת תחת הכינוי קים קונקשנ'ס.
2024 קים הופכת לגוף תקשורת מוביל בישראל ופותחת אתר חדשות בידור משלה תחת אותו השם
הוליווד (1996) – הפקה מוזיקלית של שדרן הרדיו והמוזיקאי נינו אורסיאנו
אני רוצה גבר (1997) – שיר פרובוקטיבי בהפקתו של אורסיאנו
נערה עובדת (1997) – מילות השיר עוסקות בזנות, גם כן בהפקתו המוזיקלית של אורסיאנו
אנא מרה [אני אישה] (1998) – הפקתה מוזיקלית של נינו אורסיאנו ושמעון גפני
מה נתת לי (2004) – גרסת כיסוי לשירה של ירדנה ארזי
מכולת (2004) – שיר בסגנון סמבה
Harasho (2006) – פרודיה ברוסית לשיר "מרי לנצח" של עברי לידר שזכתה להצלחה במצעדים באירופה ונכללה באוספים שיצאו בארצות הברית
ניצוץ החיים (2009) – גרסת דאנס לשיר הנושא של אלבומה הראשון של שרית חדד
הוליווד 2011 (2011) – גרסה אקוסטית ומרוככת ללהיטה הראשון של קים, בה הוחלפה השורה "המצלמה מצלמת עוד רגע אנאלי" בשורה "המצלמה מצלמת והוא לא ענה לי"
זו אני כולי (2012) – גרסת כיסוי לשיר מאלבומה השני של יהודית תמיר, "פרחים אדומים"
דמעות (2013) – שיר בסגנון מזרחי שכתב והלחין עירד אמוץ
מותק (2013) – שיתוף פעולה עם מלכת הדראג והדי.ג'יי קיארה דופלה
שקרן (2013) – כתב נאור דנין והלחין נינו אורסיאנו
התגעגעתי (2016) – שיתוף פעולה עם ליין המסיבות "הלאון" והיוצר דניאל צדקה
בת שש עשרה הייתי (2016) – גרסת כיסוי ללהיט של להקת הבנות מנגו, כחלק מקמפיין של ליין המסיבות "הליאון" שהובילה קים
Je T'aime (2018) – כתב דודי שרון והפיקו נתי נתן ודן ציפורי
אפ-דאון (2021) – המנון למצעד הגאווה של חיפה
קים נובאק היא שחקנית קולנוע אמריקאית בשנות החמישים והשישים.
לאחר שפרשה ממשחק כמעט לגמרי ב-1965 הקדישה זמנה לציור והציגה מספר תערוכות.
נודעה בעיקר בתפקידיה בסרטים "פיקניק" (בבימויו של ג'ושוע לוגאן; 1955), "ורטיגו" (אלפרד היצ'קוק; 1958) ו"האיש בעל זרוע הזהב" (אוטו פרמינגר; 1955).
נולדה בשיקגו בשם מרילין פאולין נובאק למשפחת מהגרים קתולית מצ'כיה.
בילדותה למדה אמנות ונמשכה לציור.
ב-1954 נסעה ללוס אנג'לס עם חברות שהופיעו כניצבות בסרט "הקו הצרפתי" בכיכובה של ג'יין ראסל.
כך "התגלתה" על ידי מפיק הוליוודי, שארגן לה חוזה באולפני קולומביה, אף שלא היה לה כל ניסיון במשחק.
מנהל האולפנים הארי כהן החליף את שמה ממרלין לקים (על מנת למנוע בלבול עם מרילין מונרו), ודרש שתצבע את שיערה לבלונד-פלטינה.
לאחר מספר סרטים בהם השתתפה, הופיעה לראשונה בהצלחה בתפקיד משנה ב-1955 בסרט האיש בעל זרוע הזהב בבימויו של אוטו פרמינגר לצד פרנק סינטרה ואלינור פארקר.
לדברי מבקר הקולנוע אורי קליין, התעלל בה פרמינגר במהלך הצילומים, דבר שהעמיק את חוסר הביטחון שלה כשחקנית לכל אורך הקריירה הקצרה שלה.
באותה שנה ביים אותה לוגאן לתפקיד ראשי ראשון בסרטו פיקניק, לצד ויליאם הולדן.
על הופעה זו זכתה נובאק בפרס גלובוס הזהב להבטחת השנה ובפרס באפט"א לשחקנית הלא-אנגליה הטובה ביותר.
ב-1956 הופיעה לצידו של טיירון פאואר בסרט "סיפורו של אדי דוצ'ין", ושנה לאחר מכן כיכבה שנית לצידו של סינטרה בשובר הקופות "חברי ג'ואי".
ב-1958 בחר אלפרד היצ'קוק ללהק את השחקנית ורה מיילס לסרטו "ורטיגו".
אולם מיילס נכנסה להיריון ופרשה מהפרויקט.
בחוסר רצון ליהק היצ'קוק את נובאק לתפקיד הכפול של מדלן/ג'ודי.
הופעתה של נובאק בסרט זה נחשבת כיום לשיא הקריירה שלה, ולאחת ההופעות הקולנועיות המפורסמות בהיסטוריה של הקולנוע, אף שעם צאתו של הסרט לאור זכתה לביקורות צוננות.
באותה שנה הופיעה גם בסרט "כישופי אהבה" לצידו של ג'יימס סטיוארט.
ב-1960 הופיעה בסרט "זרים כשאנו נפגשים" לצידו של קירק דאגלס ובקומדיה המוזיקלית "פפה".
בראשית שנות השישים החלה הקריירה שלה דועכת.
ב-1962 הופיעה לצד ג'ק למון ופרד אסטר בכישלון "The Notorious Landlady".
ב-1964 הופיעה בהפקה מוחדשת של הסרט "בכבלי אנוש", לפי ספרו של סומרסט מוהם, אולם לא הצליחה להיכנס לנעליה של בטי דייוויס שהופיעה בהפקה הראשונה (ב-1934) בתפקיד מילדרד המרשעת.
גם תפקידה בסרטו של בילי ויילדר "נשקני, טיפשון" זכה לביקורות קטלניות, ולאחר תפקידה ב"הרפתקאות מול פלנדרס" עזבה את עולם הקולנוע.
נובאק הופיעה מדי פעם בסרטים גם לאחר פרישתה, בין היתר ב"Just a Gigolo" מ-1978 לצד דייוויד בואי ובעיבוד עתיר הכוכבים לספרה של אגתה כריסטי "סדק במראה" מ-1980 לצד אנג'לה לנסברי, טוני קרטיס, רוק הדסון ואליזבת טיילור.
ב-1985 הופיעה בפרק הפיילוט של סדרת הטלוויזיה "אלפרד היצ'קוק מגיש".
ב-1997 זכתה בפרס כבוד בפסטיבל ברלין.
בפסטיבל קאן 2013 הייתה אורחת הכבוד בהקרנה חגיגית של עותק משוחזר של "ורטיגו".
במהלך קריירת המשחק שלה ניהלה נובאק רומן עם השחקן והבדרן האפרו-אמריקאי סמי דייוויס ג'וניור.
אולפני קולומביה טרחו להסתיר את הרומן השערורייתי (של שחקנית לבנה עם אפרו-אמריקאי) מעיני הציבור.
כן ניהלה מערכת יחסים עם הבמאי ריצ'רד קווין.
ב-15 במרץ 1965 נישאה נובאק לשחקן הבריטי ריצ'רד ג'ונסון איתו שיחקה בסרט "מול פלנדרס".
השנים התגרשו כעבור כשנה, ב-23 באפריל 1966.
מאז 1976 הייתה נובאק נשואה לווטרינר רוברט מלוי, והשניים חיו יחד בחווה באורגון עד מותו של מלוי ב-2020.
קים קוֹאוּטְס הוא שחקן קנדי-אמריקאי.
מוכר בזכות תפקידיו בסדרה "ילדי האנרכיה" ובסרטים "סיילנט היל" ,"האויב שבפנים: החיים שאחרי" ו"בלאק הוק דאון".
קואוטס נולד בעיר ססקטון שבפרובינציית ססקצ'ואן, קנדה.
התנסה לראשונה במשחק בלימודי דרמה באוניברסיטת ססקצ'ואן.
את ניסיונו צבר כשחקן תיאטרון בבמות בקנדה ולאחר מכן בזכות השתתפות בסרט האימה הקנדי "קללת אימטוויל".
בשנות ה-90 עבר קואוטס להתגורר בארצות הברית והשתתף בקומדיית הפעולה של טוני סקוט "בכוננות מתמדת" ובקומדיית האימה של ג'ון לנדיס "דם תמים".
בזמן שהותו בהוליווד התיידד קואוטס עם כוכב הקולנוע קווין קוסטנר והופיע בהפקתו "עולם המים" ובמערבון שלו "שטח פתוח" וכמו כן גם בהפקתו של ג'ון טרבולטה "הקרב על כדור הארץ" בתפקיד הצייד קרלו.
בשנת 2001 השתתף קואוטס בדרמת המלחמה של רידלי סקוט "בלאק הוק דאון" בתפקיד סמל הדלתא פורס כריס ווקס.
ב-2006 שיחק קואוטס בסרטי האימה "סיילנט היל" בתפקיד השוטר תומאס גוקי ו"מהלכי העורות" בתפקיד איש הזאב זו.
ב-2010 הופיע קואוטס בסרט הפעולה "האויב שבפנים: החיים שאחרי" בתור מפיק הקולנוע בנט סינקלייר מקבוצת הניצולים.
ב-2011 שיחק בקומדיית ההוקי "בריון בהשכרה" בתפקיד רוני הורטנס.
קואוטס זכה לחשיפה כשחקן טלוויזיה בסדרות "נמלטים" בתפקיד הסוכן הפדרלי ריצ'רד סולינס ו-"CSI: מיאמי" בתפקיד הפושע רון סריס.
קואוטס מופיע משנת 2008 בסדרת הדרמה "ילדי האנרכיה" בתפקיד אלכסנדר "טיג" טרייגר, חבר אלים במיוחד ב"מועדון ילדי האנרכיה".
בשנת 2010 קיבל אזרחות אמריקאית.
קואוטס מתגורר בלוס אנג'לס עם אשתו דיאנה ושתי בנותיו.
קים קילסן (Kim Kielsen, נולד ב-30 בנובמבר 1966) הוא פוליטיקאי גרינלנדי שכיהן כראש הממשלה השישי של גרינלנד בין 2014 ל-2021.
במקצועו ימאי שקיבל את הכשרתו במשטרה בה עבד מ-1996 עד 2003. בשנת 2005 נכנס לפוליטיקה, ונבחר לפרלמנט של גרינלנד מטעם מפלגת סיומוט ולעירית פאמיוט.
2013-2014 השר לאיכות הסביבה והטבע והשר לשיתוף פעולה נורדי.
2014 ממלא מקום ראש ממשלת גרינלנד, ממלא מקום שר לדיור ויו"ר מפלגת סיומוט.
בממשלתה של אלקה האמונד, היה שר הדיור, הטבע והסביבה.
לאחר התפטרותה, היה ממלא מקומה עד לבחירות.
במקביל מונה ליושב ראש המפלגה, וזכה בבחירות בהפרש מועט כשמפלגתו זכתה ב-11 מושבים מתוך 31. קילסן הרכיב קואליציה המורכבת ממפלגתו, הדמוקרטים (4 מושבים) והמפלגה הליברלית-קונסרבטיבית סולידריות.
ב-27 באוקטובר 2016 עזבו הדמוקרטים וסולידריות את ממשלת הקואליציה.
מפלגת סיומוט הקימה ממשלת קואליציה חדשה עם אינואיט אטקטיגיט ומפלגת נאלראק.
במונחים של מספרים, זוהי הקואליציה הגדולה ביותר בהיסטוריה של הפרלמנט הגרינלנדי.
ב-23 באפריל 2021, סיים את תפקידו כראש ממשלת גרינלנד.
קים סונג-קיו (בקוריאנית: 김성규; ) הוא זמר-יוצר ושחקן דרום קוריאני.
משמש כמנהיג בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט.
סונג-קיו ביצע את הופעת הבכורה שלו כזמר סולו ב-7 בנובמבר 2012 עם הוצאתו לאור של אלבומו הראשון בשם Another Me ב-12 בנובמבר 2012. הוא הוציא לאור את אלבומו השני, 27, ב-11 במאי 2015.
קים סונג-קיו נולד בג'אונג'ו, קוריאה הדרומית.
הוא למד בתיכון ג'אונג'ו הלאומי האוניברסיטאי, והיה סולן להקת הרוק הבית-ספרית "Coma Beat".
כאשר סיפר לראשונה להוריו על חלומו להיות זמר, הם סירבו לתמוך בו.
הוריו סירבו לתמוך בו שכן היו מעוניינים בחיים נורמליים עבור בנם, לכן אמרו כי הם מעדיפים שבמקום זאת הוא יעזוב את הבית.
סונג-קיו המשיך להתאמן בסתר ונסע לסיאול כדי לממש את החלום שלו לאחר שסיים את לימודיו בתיכון.
בשנת 2007 הוא נבחן להתקבל כזמר בחברת התקליטים S.M Entertainment, אך לא הצליח לעבור את החתך, ונבחן פעם נוספת בשנת 2008, אך נכשל שוב.
בשל הערצתו ללהקת הרוק Nell, הוא נבחן תחילה באודישנים של וולים אנטרטיינמנט בהמלצתו של מנהל הלהקה שהוא פגש במקרה בבית הקפה שבו עבד במשרה חלקית.
עם בטן כואבת, סונג-קיו הלך לאודישן שלו ואיים עליהם בקלילות באומרו, "אם לא תבחרו בי ותעבירו אותי, אני הולך להטריד אתכם לנצח".
לאחר מכן הוא הובהל לבית החולים באופן מיידי ועבר ניתוח להסרת התוספתן.
ביום שחרורו מבית החולים הוא קיבל את ההודעה כי עבר את האודישן.
בתחילת דרכו רצה סונג-קיו להיות זמר בסגנון רוק.
והוא אף היה הסולן של להקת רוק כאשר היה בתיכון.
אך לאחר שעבר את האודישנים והתקבל כמתאמן הוא הפך לחניך בקבוצת הריקוד אינפיניט, ומאוחר יותר הוא יתפוס את עמדת המנהיג של הלהקה ואחד הזמרים הראשיים.
אף על פי שסונג-קיו קיבל ביקורות מחבריו לתיכון על הצטרפותו ללהקה, הוא האמין כי זו הייתה הזדמנות עבורו ולכן התמיד באימונים.
ב-2010, סונג-קיו עשה את הופעת הבכורה שלו יחד עם להקת אינפיניט ב-9 ביוני.
ב-15 בפברואר 2013 סיים סונג-קיו את לימודיו בתוכנית המוזיקה המעשית של אוניברסיטת דאקיונג ואף קיבל את פרס "כבוד הסטודנט של אוניברסיטת דאקיונג" יחד עם חברי להקת אינפיניט שלמדו יחד אתו בתוכנית, אל, הו-יא, סונג-יאול ודונג-וו.
סונג-קיו כעת הוא סטודנט לפרקטיקה של המוזיקה באוניברסיטת הוסאו.
סונג-קיו עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כמנהיג וזמר ראשי של הלהקה.
בשנת 2010 הוא הופיע בהופעת אורח כנגן גיטרה בווידאו קליפ של הלהקה Epik High של השיר "Run" לצד חברי להקת אינפינט, וו-יון, סונג-יאול, אל וסונג-ג'ונג.
באוקטובר 2013, הוא הופיע בהופעת אורח בשיר הבכורה של הראפר Kanto בשם "What U Want".
זוהי הייתה הפעם הראשונה שלו להופיע כאורח בשיר של אמן אחר.
ב-15 במאי 2015 סונג-קיו ואל יחד אם אמנים נוספים כמו אקסו, Girl's Day, Sistar, ניל מטין טופ ו-Ailee, שרו את שיר הנושא של התוכנית המיוחדת "I Am Korea" של ערוץ KBS1 שנקרא "The Day We Met", עבור יום השנה ה-70 של גוואנבוק.
סונג-קיו הוא החבר הראשון מהלהקה שהוציא לאור אלבום סולו, בשם Another Me.
קים ג'ונג-וון, סולן הלהקה Nell הלחין את השיר "Shine" ונתן אותו כמתנה לסונג-קיו (שידוע כמעריץ גדול של הלהקה).
שיר זה פורסם בפני הקהל ב-7 בנובמבר 2012 עוד לפני הוצאתו הרשמית של האלבום המלא.
סונג-קיו עבד יחד עם Sweetune על מנת ליצור את אלבומו, וכן יצרו יחדיו את שיר הנושא של האלבום המאופיין כרוק-מודרני, "60 Seconds".
עבור צילומי הווידאו קליפ של השיר, חבר הלהקה אינפיניט, אל כיכב בתור השחקן הראשי.
סונג-קיו השתתף באופן אישי בכתיבת המילים עבור הסינגל שלו "41 Days".
למרות סיבוב ההופעות הקצר (שלושה שבועות בלבד) כדי ליחצן את האלבום, האלבום התקבל בברכה והפך להיות אלבום הנמכר ביותר של חודש נובמבר עם מכירות של 62,958 עותקים.
האלבום דורג במיקום ה-22 במצעד המוזיקה של קוריאה, גאון עבור מצעד המכירות השנתי של האלבומים לשנת 2012. בשנת 2013, כמעט בכל חודשי השנה, האלבום דורג בין 100 האלבומים הנמכרים ביותר באותו חודש ובסוף 2013 נמכרו 13,283 עותקים.
בחודש מאי, סונג-קיו הוציא לאור את האלבום סולו השני שלו בשם, 27. כל השירים הנכללים באלבום הופקו על ידי האמן שהוא מכבד הכי הרבה, קים ג'ונג-וון מהלהקה Nell.
אלבום זה כלל שני שירי נושא, "The Answer" ו"Kontrol".
האלבום יצא לאור ב-11 במאי לצד פרסום של הווידאו קליפ עבור שני שירי הנושא בערוץ היוטיוב הרשמי של וולים.
נכון לחודש יוני, 2015 האלבום מכר עד כה 75 אלף עותקים בקוריאה הדרומית בלבד.
סונג-קיו ביצע את הופעת הבכורה שלו כשחקן במחזמר, יחד עם חבר הלהקה וו-יון, במחזמר "Gwanghwamun Sonata".
סונג-קיו משחק את התפקיד של ג'יונג, שהוא הבן של הדמות הנשית הראשית במחזה.
בשנת 2014, סונג-קיו לוהק להופיע במחזמר "Vampire", לצידם של סונג-מין מהלהקה סופר ג'וניור ולי הונג-קי מהלהקה FT Island.
בשנת 2015, סונג-קיו לוהק לשחק במחזמר "In The Heights", לצד חברו ללהקה דונג-וו.
סונג-קיו שיחק בתפקיד של "בני" יחד עם צ'אן מאקסו והשחקן סאו קיונג-סו.
המחזמר הופק על ידי SM C&C, חברת בת של S.M Entertainment, והוצגה מ-4 בספטמבר עד 22 בנובמבר.
קימברלי קים קאי סילברד היא פסיכולוגית אמריקאית, שבצעירותה נבחרה למיס ארצות הברית לשנת 1981.
בצעירותה הופיעה מספר פעמים בפרסומות לטלוויזיה ובאופרות סבון ושימשה כדוגמנית הבית של חברת אופנה.
היא נבחרה למיס אוהיו בתחרות היופי שהתקיימה בסוף 1980, ובהמשך נבחרה למיס ארצות הברית; בכך הייתה מיס אוהיו השנייה הזוכה בתואר זה.
בתחרות מיס תבל עלתה סילברד לשלב חצי הגמר, אך לא עלתה לגמר, זאת בניגוד לדירוגים הגבוהים שקיבלה בדירוגים המקדימים של התחרות; מנחה התחרות בוב ברקר ספג ביקורת על כך שהתנהג אליה שלא בנימוס בשלב הראיון בתחרות.
ב-1982 הוצע לה לדגמן למגזין פלייבוי והיא סירבה.
סילברד למדה פסיכולוגיה באוניברסיטת ניו יורק, והיא מוסמכת לטיפול קוגניטיבי-התנהגותי ועוסקת גם ב-EMDR, יוגה, טיפול זוגי ואימון אישי.
היא מתגוררת בניו יורק, עובדת כפסיכולוגית לבני נוער ומבוגרים, ונוהגת להשתתף בכנסים בנושא מדעי המוח וברפואה משלימה.
קים מין-סוק (בקוריאנית: 김민석; ) הוא שחקן דרום קוריאני.
הוא השתתף בשנת 2011 כמתמודד בתוכנית הטלוויזיה לכישרונות "Superstar K3" אך לא הגיע לשלבים הגבוהים יותר בתחרות.
הוא עשה את הופעת הבכורה שלו כשחקן בסדרת הטלוויזיה "Shut Up Flower Boy Band".
בסדרה הוא שיחק לצד שחקנים צעירים בתחילת דרכם וביניהם אל מהלהקה אינפיניט.
שנה שם תפקיד הערות 2013 Moebius בריון 1הופעת אורח2016Precious Womanג'ו-הוואןתפקיד תומך
שנה שם רשת תפקיד הערות 2012 Shut Up Flower Boy Band tvN סאו- קיונג'אן תפקיד ראשי 2014 Aftermath NaverTV Cast ג'ו-הינהו תפקיד ראשי Hi!
School: Love On KBS2 פארק-ביונגהוק תפקיד תומך 2015 Who Are You: School 2015 KBS2 מינסוק תפקיד תומך 2015-16 Imaginary Cat MBC Every 1 יוק-האגונג תפקיד תומך 2016 Descendants of the Sun KBS2 קים-גיבום תפקיד תומךDoctors SBS צ'ו-קנגסו תפקיד תומך2021נערי המחבטSBSהאן-הוןתפקיד אורח
קים קוטר (בהולנדית: Kim Kötter; נולדה ב-27 ביולי 1982) היא דוגמנית הולנדית, מיס הולנד לשנת 2002.
קוטר נולדה במחוז אוברייסל בהולנד.
היא החלה ללמוד באוניברסיטת טילבורח והפסיקה את לימודיה האקדמיים כשנבחרה למלכת היופי של אוברייסל.
לאחר מכן בשנת 2002 זכתה בתחרות הארצית "מיס תבל הולנד" הבוחרת את נציגת הולנד לתחרות העולמית.
בתחרות מיס תבל שנערכה בפוארטו ריקו דורגה במקום ה-11, היא השתתפה באותה שנה בתחרות מיס אירופה וזכתה במקום השלישי.
היא שיחקה תפקיד קטן באופרת סבון הולנדית.
במשך מספר שנים היא הייתה כתבת במגזין סגנון חיים.
בשנת 2010 היא החלה להנחות תוכנית טלוויזיה בערוץ ההולנדי מקומי RTL 4, והופיעה בערוץ עוד מספר פעמים.
בשנת 2011 השתתפה בגרסה ההולנדית של תוכנית המציאות המבצר.
קוטר היא בעלת סוכנות דוגמנות משלה.
היא משמשת כבעלים וכמנחה של תחרויות מיס אוברייסל, מיס תבל הולנד ומיס תבל גרמניה.
קים ריינולדס היא פוליטיקאית אמריקאית חברת המפלגה הרפובליקנית המכהנת כמושלת איווה.
ריינולדס נולדה בשם קימברלי קיי סטרון בסנט צ'ארלס שבמחוז מדיסון באיווה ולמדה בטרורו.
לאחר התיכון החלה ללמוד באוניברסיטת המדינה נורת'ווסט מיזורי, אך לא סיימה את התואר הראשון.
היא עבדה כעוזרת רוקח ולאחר מכן כפקידה במכון הרישוי של מחוז קלארקי.
את הקריירה הציבורית החלה ב-1995 כשנבחרה לגזברית מחוז קלארקי.
בתקופה זו התמכרה לאלכוהול, היא נעצרה פעמיים בגין נהיגה בשכרות ונכנסה לתוכנית גמילה.
נבחרה פעמיים נוספות לגזברית המחוז וכיהנה סך הכל 14 שנים בתפקיד.
במהלך כהונתה שימשה גם נשיאת התאחדות גזברי המחוזות של איווה.
ב-2008 נבחרה לסנאט של איווה.
ב-2010 הצטרפה לקמפיין הבחירות של טרי ברנסטאד למושל איווה, כמועמדת לתפקיד סגניתו.
השניים זכו בבחירות והושבעו לתפקידיהם בינואר 2011. ב-2014 זכו השניים בבחירות לתקופת כהונה שנייה.
לאחר מינויו של ברסטאד על ידי הנשיא דונלד טראמפ לשגריר ארצות הברית בסין, מונתה ריינולדס ב-24 במאי 2017 למושלת איווה במקומו.
ב-1982 נישאה לקווין ריינולדס והם הורים לשלוש בנות.
בסוף 2016 סיימה תואר ראשון מאוניברסיטת המדינה של איווה.